( 185 ) 
sed addit quod copulatio fit ita ut parvuli liami unius (appendices genera- 
trices) intrent in papillis alterius ibique adhereant, et quod illa introductio 
reciproca fiat. Inde patet illum anatomicum, quemadmodum nos etiam, 
a caeteris auctoribus in eo dissentire quod revera partium introductio- 
nem admittat. 
Omnes alii auctores nonnisi ad verbum descripserunt quae in hisce 
praecipuis operibus invenimus, vel saltem, similes tantummodo observa- 
tiones instituerunt. 
Post dies calidas et humidas veris et autumni, versus solis occasum,. 
Lumbrici , coeundi causa , sese quaerunt. In meo diario observationis 
6 Nov. 1825, video Lumbricos adhuc coivisse, quod tamen perraro oc- 
currere in hac anni tempestate arbitror. Copulatio plures horas durat, 
aliquando continuatur per integram noctem et usque ad ortum solis : 
mane enim , verno tempore , multi coeuntes reperiuntur. Ut operi incum- 
bant, e foraminibus egrediuntur et extenduntur ita ut inter singulos, 
remaneat spatium tale quale tertia saltem posterior pars corporis possit 
adhaerere parietibus foraminum. Ut in tali positione immoti remaneant, 
dilatant partem corporis posteriorem , ita ut ejus diameter transversus 
in uno sensu augescat 5 et tali modo parietibus foraminum adhaerent 
ut setae in terram paululum defigantur. Alii Lumbrici e receptaculis 
omnino exeunt, et fortunam quaerendi gratia, obambulant. Hi vero 
qui propter suam positionem conveniente modo accedere possunt , huc 
et illuc caput et corpus movent donec se tangunt; nam, haec animalia 
alterius animalis existentiam solo tactu dignoscere valent : saltem est vul- 
gatissima opinio. Mox clitellum intumescit, et corpus a latere jacet: ambo 
Lumbrici ventre ventri haerent, junguntur et ita cohaerent, ut clitellum 
unius communicet cum duobus prioribus poris alterius, scilicet poris 
16 l annuli , et cum illa parte albescente quae occurrit paululum infra 
caput; et vice versa quoad alterum. 
Non diu post, cristae laterales corporis magis magisque conspicuae eva- 
dunt, quod oritur ex depressione quam corpus in compressione patitur; 
deprimitur enim ipsum clitellum , et , instar portionum vicinarum, depres- 
sio fit a latere ubi annulis adhaeret. Clitellum semper intumescit et mirum 
24 
Mecanismus ' 
copulationis. 
